C 105/20
BG
Официален вестник на Европейския съюз
4.3.2022 г.
2.3.
Здраве и безопасност 2.3.1.
Европейската стъкларска промишленост предлага качествени работни места за широк спектър от профили: от работни места за неквалифицирани работници до работни места за инженери на високи позиции.
2.3.2.
Работата като работник в стъкларската промишленост може да бъде физически трудна, а понякога и все още опасна.
Мерките за здраве и безопасност изискват инвестиции и често имат положително въздействие върху производителността.
Мерките за предотвратяване на професионални заболявания непрекъснато се подобряват, какъвто е случаят с профилактиката на силикоза, като част от социалния диалог на Европейската мрежа за силициев диоксид (NEPSI) относно вдишвания кристален силициев диоксид.
Културата на безопасност и превенция допринесе за качеството на работните места в сектора.
2.4.
Възраст, образование и обучение За разлика от Централна и Източна Европа, работната сила на западноевропейските държава е предимно по-възрастна (над 50 години) и с много опит.
Привличането на нови и по-млади работници става все по-трудно.
Замяната на по-възрастни и опитни работници означава обучение на нови работници и даване на възможност на настоящите работници да бъдат в крак с иновациите и промените в промишлеността.
2.5.
Стъклото е много иновативен сектор 2.5.1.
Тенденциите в областта на здравето и благосъстоянието отварят нови възможности и пазари за устойчиви, здравословни, подлежащи на многократна употреба и неограничено рециклиране стъклени опаковки със затворен цикъл.
Стъкларският сектор понастоящем работи по иновации на дизайна и „по-революционни“ маршрути за декарбонизиране на производствения процес, предвещавайки голяма трансформация в производството на стъкло.
2.5.2.
Стъклото, използвано в строителството и в автомобилния сектор, става все по-усъвършенствано чрез интегриране на фолиа, газове, покрития, камери, радари и други материали за подобряване на безопасността, изолационните свойства и предаваемостта на данните.
Фотоволтаичните клетки могат да бъдат интегрирани във фасадно стъкло или в панорамни покриви на автомобили, за да се поддържа ефективността и да се генерира възобновяема електроенергия.
2.5.3.
Високотехнологични изделия от стъкло се използват и в космическата промишленост и в сектора на отбраната.
Изделия от стъкло и композити се използват също и в космическите кораби и спътниците като покрития, електроника, сензори, дисплеи и др.
Това прави стъкларската промишленост един не само високотехнологичен и иновативен сектор, но и с голямо стратегическо значение.
2.6.
Въздействие на COVID-19 От началото на пандемията се наблюдава спад на пазарите в ключови сектори, което доведе до намаляване на производството с бавно възстановяване в някои важни стъкларски сектори (плоско стъкло, стъкло за битови цели, влакна).
През 2020 г. в сектора е отбелязан спад с от 1 % до 14 % в зависимост от подсектора.
В сектора на плоското стъкло, който обслужва предимно строителната и автомобилната промишленост, пазарът на ЕС се сви с повече от 10 % през 2020 г.
Въпреки че навлизането в сектора на строителството е по-стабилно от очакваното, към днешна дата пазарът на автомобилно стъкло продължава да бъде много свит.
3.
Принос на стъклото за неутралността по отношение на климата на ЕС, кръговата икономика, благосъ­ стоянието и Програмата в областта на цифровите технологии 3.1.
Неутралност по отношение на климата 3.1.1.
В ъ л н а н а с а н и р а н е 3.1.1.1.
Изделията от стъкло са в основата на вълната на саниране в ЕС, която има за цел да намали драстично потреблението на енергия и емисиите на CO2 от сградите.
За изолация на сградите при прозорците ще трябва да се използва остъкляване, отговарящо на най-високите стандарти за енергийни характеристики.
Това би означавало значително намаляване на емисиите на CO2, тъй като остъкляването с високи енергийни характеристики би могло да намали с 37,4 % емисиите на CO2 от сградите до 2050 г. (2) Стъклената вата, „пеностъклото“ и други изолационни производни от стъклени влакна също са от основно значение за постигането на оптимална изолация в сградите.
(2)
Източникът е доклад на TNO от 2019 г.: Glazing potential: energy savings and CO2 emission reduction — Glass for Europe („Потенциал за остъкляване: икономия на енергия и намаляване на емисиите на CO2 — Стъкло за Европа“).